Diari Oficial de la Generalitat Valenciana


Sumari del DOGV 2434, del 24-01-1995 (1995/833639)

RESOLUCIÓ de 14 de novembre de 1994, del secretari general de la Conselleria de Sanitat i Consum, per la qual renova l'acreditació a l'hospital Dr. Peset Aleixandre de València per a efectuar extraccions de globus oculars.
------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2434

Data del DOGV
:   24-01-1995

Secció del DOGV
:   ALTRES DISPOSICIONS

Número del document
:   1995/833639


Data del document
:   12-11-1994

Organisme emissor
:   Conselleria de Sanitat i Consum

Tipus de document
:   Resolució

RESOLUCIó de 14 de novembre de 1994, del secretari general de la Conselleria de Sanitat i Consum, per la qual renova l'acreditació a l'hospital Dr. Peset Aleixandre de València per a efectuar extraccions de globus oculars.   
Vista la sol·licitud de renovació de l'acreditació a l'hospital Dr. Peset aleixandre de València per a efectuar extraccions de globus oculars.  
Antecedents de fet  
1. El director mèdic de l'hospital Dr. Peset Aleixandre de València va presentar la sol·licitud de renovació de l'acreditació per a la realització d'extraccions de globus oculars.  
2. Aquest centre obtingué l'acreditació per a la realització d'extraccions de globus oculars per la Resolució de la Direcció General de Planificació de l'Assistència Sanitària de data 22 d'agost de 1990, amb efectes des de l'1 de gener de 1990.  
3. La Direcció del Programa de Trasplantaments de la Comunitat Valenciana ha informat favorablement sobre la renovació de l'acreditació sol·licitada.  
Fonaments jurídics  
1. La Secretaria Generalde la Conselleria de Sanitat i Consum és competent segons el que disposen l'Ordre d'11 de desembre de 1992, de la Conselleria de Sanitat i Consum, i el Decret 27/1987, en relació amb el que disposa el Decret 37/94, de 21 de febrer.  
2. S'ha complert el que estableix l'article 29.1 de l'Ordre d'11 de desembre de 1992, de la Conselleria de Sanitat i Consum.  
Vistos els antecedents de fet i els preceptes legals esmentats i la resta que hi són aplicables, resolc:  
Renovar l'acreditació de l'hospital Dr. Peset Aleixandre, situat a l'av. de Gaspar Aguilar, núm. 90, de València, per a efectuar extraccions de globus oculars. Aquesta acreditació serà vàlida per un període de cinc anys amb efecte des de l'1 de gener de 1994.  
L'autorització pot ser revocada en qualsevol moment, ja que cal que es complisquen els requisits i les consideracions que l'han feta possible.  
El centre queda sotmès, respecte a l'activitat que s'acredita, a la inspecció i el control de la Direcció del Programa de Trasplantaments de la Comunitat Valenciana, adscrita a la Secretaria General de la Conselleria de Sanitat i Consum.  
Que es notifique aquesta resolució a les persones interessades, amb l'advertiment que no esgota la via administrativa, i que hi poden interposar un recurs ordinari davant el conseller de Sanitat i Consum, en el termini d'un mes comptador des de l'endemà de la data de notificació.  
València, 14 de novembre de 1994.- El secretari general: Antonio Hernández Royo.